ஆசிய விளையாட்டு போட்டியில் குதிரையேற்ற பந்தயத்தில் இந்தியாவுக்கு ‘ஜாக்பாட்’ அடித்தது. குதிரையேற்றம் போட்டியின் ‘ஜம்பிங்’ தனிநபர் பிரிவில் 27 வீரர்கள் தங்களது குதிரை மீது அமர்ந்து திறமையை வெளிப்படுத்தினர். குறிப்பிட்ட உயரத்திலான தடுப்புகளை சாதுர்யமாக குதிரைகளை துள்ளி குதித்து கடக்கச் செய்ய வேண்டும். குதிரையின் கால்கள் தடுப்பில் பட்டு தவறு நேர்ந்தால் 4 பெனால்டி புள்ளி வழங்கப்படும். இதே போல் குதிரை தாவி குதிக்க மறுத்து அதற்கு கூடுதல் நேரம் எடுத்துக் கொண்டாலும் பெனால்டி கொடுக்கப்படும். இதில் குறைந்த புள்ளிகள் எடுக்கும் வீரரே வெற்றியாளராக அறிவிக்கப்படுவார்.